b'\n_START_ARTICLE_\nFilip Langhoff\n_START_PARAGRAPH_\nFilip Langhoff (s. 1980 Helsinki) on suomalainen keitti\xc3\xb6mestari ja ravintoloitsija. H\xc3\xa4n kiinnostui ruuanlaitosta jo pienen\xc3\xa4. _NEWLINE_H\xc3\xa4n opiskeli kokiksi ravintolakoulussa Karjaalla ja Maarianhaminassa. Valmistuttuaan vuonna 1999 h\xc3\xa4n muutti Norjaan, jossa ty\xc3\xb6skenteli Brasserie Hanskenissa ja Holmen Fjordhotellissa. H\xc3\xa4n jatkoi sitten  Espanjan Barcelonaan, ja ty\xc3\xb6skenteli Comerc24 ja El Bulli -ravintoloissa. H\xc3\xa4nelle tarjottiin p\xc3\xa4\xc3\xa4kokin t\xc3\xb6it\xc3\xa4 yhden oslolaisesta Michelin-t\xc3\xa4hden ravintola Spisestedet Feinschmeckerist\xc3\xa4, mutta Langhoff p\xc3\xa4\xc3\xa4tti muuttaa vaimonsa kanssa takaisin Suomeen yli kymmenen ulkomalla vietetyn vuoden j\xc3\xa4lkeen._NEWLINE_Helsingiss\xc3\xa4 Langhoff ty\xc3\xb6skenteli kahden Michelin-t\xc3\xa4hden Chez Dominiquen p\xc3\xa4\xc3\xa4kokkina. Samaan aikaan h\xc3\xa4n perusti konsultointi/catering yrityksens\xc3\xa4 nimelt\xc3\xa4\xc3\xa4n Cibus by Langhoff. _NEWLINE_Elokuussa 2012 Laghoff avasi ravintola Askin yhdess\xc3\xa4 sommelierin\xc3\xa4 toimivan vaimonsa Linda Stenman-Langhoffin kanssa. Maaliskuussa 2014 ravintola sai ensimm\xc3\xa4isen Michelin-t\xc3\xa4htens\xc3\xa4, jonka on pit\xc3\xa4nyt sen siit\xc3\xa4 asti.Joulukuussa 2016 pariskunta avasi Askin lis\xc3\xa4ksi ravintola Jordin Kampin kauppakeskuksen viidenteen kerrokseen._NEWLINE_Keitti\xc3\xb6mestari Langhoffin ruoka on saanut paljon kehuja. H\xc3\xa4n etsii puhtaita raaka-aineita, ja pyrkii nostamaan niiden makuja esille.'